《山居 其一》
明代·释一机

经年不出户，一榻日高眠。有相非关我，无心莫问禅。

山花开复落，窗月缺还圆。新构茅斋起，云来占半边。

作者简介：一机（一六三〇—一七〇八），字圆捷。番禺人。俗姓李。会国变，决志出家。年二十礼以霦长老，得剃度。旋入鼎湖，谒栖壑，受圆具。后为庆云六代住持。著有《涂鸦集》。事见《粤东诗海》卷九八。